Plucne chlamydie
Mesiac som mala plucne chlamydie a po troch týždňoch som ich znova dostala.V noci nemôžem spať lebo mám v kuse kašeľ.
Dobrý deň, ďakujeme za Vašu otázku.
Pľúcne chlamýdie majú podobný prejav ako chrípka. Pri liečbe kašľa je potrebné správne určiť, či má dieťa/ dospelá osoba suchý alebo vlhký kašeľ.
Pokiaľ sa jedná o suchý dráždivý kašeľ, tak je vhodné užívať prípravok na jeho tlmenie. Vhodným liekom na tlmenie kašľa je sirup
Tussical.
Používa sa na symptomatickú liečbu suchého dráždivého kašľa rôzneho pôvodu. Tento liek sa užíva bez rady lekára iba krátkodobo na liečbu akútneho kašľa, napríklad akútny zápal horných alebo dolných dýchacích ciest, priedušnice alebo priedušiek. Ak sa do 5 dní (u detí mladších ako 12 rokov do 3 dní) stav nezlepší, alebo ak sa zhorší, je potrebné obrátiť sa na lekára. Pri jeho užívaní a dávkovaní je potrebné dodržať pokyny výrobcu uvedeného na obale a v príbalovom letáku.
Ak máte kašeľ produktívny, vlhký tak Vám odporúčam liek
Solmucol
. Liek  sa používa pri všetkých ochoreniach horných a dolných dýchacích ciest, sprevádzaných intenzívnou tvorbou hustého väzkého hlienu. Pri kašli pomáha aj naparovanie a zvlhčovanie vzduchu
Vincentkou
, ktorá hydratuje a regeneruje tkanivá a pomáha zmierňovať opuchy slizníc dýchacích ciest. Zároveň je vhodné zvýšiť si príjem vitamínov C a D. Dôležitou podporou imunity je tiež správne fungujúci tráviaci systém, kvalitná strava, pitný režim, dostatok pohybu a celkový zdravý životný štýl.
Keďže liečba ochorenia spadá do rúk lekára, tak Vám odporúčam ďalší postup liečby konzultovať s Vašim lekárom.
Skoré uzdravenie Vám prajem.
S pozdravom Martina Vetráková.